Ժորժ Սյորա

Ժորժ Պիեռ Սյորա (, ), ֆրանսիացի հայտնի նկարիչ, պոստիմպրեսիոնիստ, նեոիմպրեսիոնիզմի հիմնադիր։ Յուրօրինակ գեղանկարչական ոճի՝ «դիվիզիոնիզմ»-ի կամ «պուանտիլիզմ»-ի ստեղծողն է։

Կենսագրություն 
Ժորժ Սյորան ծնվել է 1859 թ. դեկտեմբերի 2-ին, Փարիզում՝ մեծահարուստի ընտանիքում։ Հայրը՝ Անտուան-Քրիզոստոմ Սյորան, իրավաբան էր` ծնունդով Շամպայնից, մայրը՝ Էռնեստին Փևրը` փարիզուհի։ Սովորել է Փարիզի Գեղեցիկ արվեստների դպրոցում (1878-1879 թթ.), ապա զինվորական ծառայություն անցել Բերստում։ 1880 թ. վերադառնում է Փարիզ։ Երիտասարդ նկարիչը փնտրելով ստեղծագործելու հետաքրքիր ուղղություն, ստեղծում է իր սեփականը։

Ուսումնասիրելով գույնի և լույսի օրինաչափությունները, օպտիկական էֆեկտները՝ ձգտել է ստեղծել գուներանգային, լուսաօդային ու տարածական խնդիրների լուծման գիտական հիմք։ Գծանկարով նրբագեղ, գունահամադրումներով նուրբ, խճանկարչորեն կոտորակված կառուցվածքով Սյորայի գեղանկարչությունն ունի որոշ չաֆով մտացի, վերացական բնույթ («Կիրակնօրյա զբոսանք Գրանդ ժատ կղզում», 1884-1886 թթ., Արվեստի ինստիտուտ, Չիկագո)։ Սյորայի գործերին (հատկապես վերջին՝ «մոդեռնի» ոճաբանությանը մոտ աշխատանքներին) բնորոշ է նաև մոնումենտալ գեղանկարչության մասշտաբներին ու հնարավորություններին հասնելու ձգտումը («Կրկես», 1890-1891 թթ., Իմպրեսիոնիզմի թանգարան, Փարիզ)։

Պատկերասրահ

Ծանոթագրություններ

Արտաքին հղումներ 

 Ժորժ Սյորա (անգ.) 

Ֆրանսիացի նկարիչներ
Պեր Լաշեզ գերեզմանատանը թաղվածներ
Փարիզի գեղարվեստի ազգային բարձրագույն դպրոցի շրջանավարտներ
Պոստիմպրեսիոնիստ նկարիչներ
Ֆրանսիացի իմպրեսիոնիստներ
Իմպրեսիոնիստ արվեստագետներ
Իմպրեսիոնիստ գեղանկարիչներ
Ֆրանսիացի արվեստագետներ
Ինֆեկցիոն հիվանդություններից մահացածներ